**כיצד נולד הקפיטליזם בארצות הברית ממרידתו של נזיר ב – 1517?**

הנזיר המדובר שהתחיל את האידאולוגיה הקפיטליסטית היה מרטין לותר .

מחאתו הראשונית של לותר הייתה נגד שטרי המחילה –העברה, באמצעות האפיפיור, של הזכות העודפת שהצטברה אצל ישו, הבתולה והמלאכים, אל האדם החוטא כדי למחול אותו מהעונשים על חטאים שביצע. לותר, שהאמין כי האדם נמצא צדיק מכוח האמונה לבדה, התכחש לטענה כי לקדושים אשראי עודף או כי זכות יכולה להיצבר לשימוש עתידי. הוא דחה את הטענה כי לאפיפיור סמכות על הענקת המחילה. ולבסוף, הוא הוקיע את שטרי המחילה כמוסד מזיק בעליל, משום שטמנו בחובם תחושת ביטחון מזויפת וסיכנו את גאולת האדם.

ב30 באוקטובר 1517 פרסם מרטין את 95 התזות אשר כללו הסברים על מדוע צריך לקחת את הכוח של האפיפיור. 95 התזות באו כמחאה על כתבי המחילה שהאפיפיור מכר בתמורה למחילה מהאל. כתבי המחילה אפשרו לכל מאמין לרכוש שטר זה כעדות מול האל לפטירתו מעונש על חטא שכבר נסלח. הדבר אשר הרגיז את לותר היה שימוש כתבי המחילה לצורך כלכלי על מנת לרכוש את הכנסייה שלימים הפכה להיות הוותיקן. רוב הכסף ממכירת כתבי המחילה בכלל הלך למתווכים שבדרך, בעיקר לבנקאים.

תורתו של לותר מתמצה בשלוש עקרונות:

1. "Sola fide באמצעות האמונה לבדה" - האמונה לבדה היא הגואלת את האדם ומצדיקה אותו בעיני האל.
2. Sola scriptura "באמצעות כתבי הקדש לבדם"- הם החוקים שלפיהם המאמין לנהוג כדי לזכות בתשועת הנפש. המקור היחיד לאמת הדתית הינו דבר האל כפי שהתגלה בכתבי הקודש.
3. Sola gratia "באמצעות החסד לבדו"- החסד האלוהי לבדו, רק האל יכול להעניק חסד לברואיו. שום פעולה שמבצעה הוא אדם לא תביא לתשועת הנפש. כל הכוח, כל הטוב, כל המידות הטובות באים מחסדי האל וכל הרשע, החולשה והרוע באים מן הטבע, ובמיוחד טבע האדם.

כתוצאה מפרסום 95 התזות:

* צומצם היקף המיסים ששולמו לאפיפיור על ידי הנסיכים בגרמניה.
* לותר והשלטון החילוני גיבו זה את זה.
* הפרוטסט (מחאה) של שפייר 1529 – מחאת הנסיכים הלותרניים שהתכנסו בעיר זאת בפני הקיסר על אפלייתם וכך נולד השם 'פרוטסטנטים'.

הולדת הפוריטניות:

* למלך הנרי ה-8 היו חילוקי דעות עם האפיפיור כי לא אפשר את ביטול הנישואים הראשונים. מה שהוביל את הנרי להפריד את הכנסייה באנגליה מהסמכות האפיפיורית וכך מבלי שידע הפך הנרי לפרוטסטנטי.
* בשנת 1553, לאחר מותו של הנרי השמיני, היורשת שלו, מרי ה-1, ניסתה להפוך חזרה את אנגליה לקתולית והגלתה את האנגליקניים הקיצוניים אל מחוץ לאנגליה.
* "הקהילה הקדושה" שהקים ז'אן קלווין בז'נבה קלטה את הגולים האנגלים וגרמה להקצנה אידאולוגיית בקרבם. בנוסף ל3 עקרונות של לותר לקלווין היו 2 עקרונות נוספים

1. ישו לבדו sola christus – רק ישו הוא הדרך, האמת והחיים שום ישות אחרת אינה יכולה להביא לגאולה
2. התהילה לאל בלבד – soli deo Gloria כל התהילה מיוחסת לאל. לא הצדיקים בחרו באמונה אלא האל הוא שנטע את האמונה בליבם. מכאן נובע כי הכנסייה והמוסדות שלה אינם קדושים ואינם זכאים להערצה.

קלווין השליט את הדת על כל פן בחיי הקהילה, הוא הנהיג שלטו של כוהני דת. האמונה של קלווין וגם של לותר לפניו הייתה כי גורל האדם בעולם הבא נקבע כאשר הוא נולד.

5 שנים לאחר מותו של הנרי השמני וגירוש האנגליקניים, בשנת 1558 אליזבת ה-1 עלתה לשלטון באנגליה ויוצרת פשרה בין האנגליקניות הקיצונית והקתולית בכך שהיא אומרת כי השלטון לא מתערב באמונה של אנשיה, אך האנגליקניים ששבו מהגלות בז'נבה התנגדו לפשרה ודרשו טיהור(פוריפיקציה – מכאן הבטוי פוריטנים) של הכנסייה האנגליקנית מכל סממן של פאר ושל תיווך בין האדם לאלוהים, התנגדו לקיום בישופים וכמרים. כתוצאה מכך המלכה שלחה או הגלתה את הפוריטנים לאמריקה. בארץ החדשה הפוריטנים יצרו אתוס משלהם שמבוסס על לותרניזם קיצוני נוסח קלווין, תוך שהם מדמים עצמם לבני ישראל בתקופת ההתנחלות בכנען. באמריקה נוסדה מדינה המתבססת על האתוס הפוריטני.

האתוס הפוריטני:

התאוריה: האל דורש שהמאמין יעסוק בעבודה מועילה ויעילה, אדם יוכל לדעת אם נבחר לזכות בחיי נצח בעולם הבא על פי השוואת מצבו לאופן שבו גמל לאבות האומה אברהם יצחק ויעקב.  
הקריטריונים לאדם שיזכה לגן העדן:

* מידת המוסריות שלו
* ערך הנכסים שהוא מייצר למען הכלל
* ערך הנכסים שצבר למען עצמו

התאוריה הזאת נובעת מכך שאלוהים גמל לאברהם, יצחק ויעקב על ידי כך שהוא גרם להם להתעשר, מכך נובע כי אלוהים מראה "אהבה" על ידי עושר, לכן התאוריה הפוריטנית אומרת כי אם אתה לא משקיע זמן בלהתעשר אתה חוטא מכאן התפתחה האידאולוגיה כי אדם צריך להתעשר. ומכאן נבעה האידאולוגיה של הפוריטנים שכללה את החוקים הבאים:

1. העבודה היא אמצעי סגפני- צריך להיות לך קשה ויש להרבות בעבודה כי אולי ביומך האחרון האל ייתן לך את הרווח. כלומר רצון האל הינו עבודה קשה והתמדה.
2. העבודה הינה תכלית החיים ומשמעותם- העבודה היא מצוות אלוהים גם אם יש לו מספיק רכוש, כל עוד הדבר נעשה באופן חוקי ומוסרי.
3. הזמן שניתן לאדם עלי אדמות חייב להיות מנוצל למטרת עבודה והגדלת העושר, רצון האל הוא עשייה ולא בטלה.
4. על האדם לעסוק בפעילות לתועלת הכלל: לדוגמא פוליטיקה ומדע אך לא אומניות שהן בגדר בזבוז זמן.
5. מותר לעסוק בהונאת הגוף אכילה (במידה) ומין (במסגרת הנישואין בלבד)

כתוצאה מהאידאולוגיה של האתוס הפוריטני נולד הביצוע שדרך הביצוע היא רוח הקפיטליזם. על פי מקס וובר, שאמר כי הקפיטליזם נובע מגורמים תרבותיים ואידאולוגיים, וכי רוח הקפיטליזם מחייבת שאדם יעסוק כל חייו בייצור נכסים ובכך חייו יזכו למשמעות.

בנכסים אלו יש להשתמש להשקעה חוזרת של ההון כדי לחולל צמיחה מתמדת ומשמעות מתמשכת.

האתוס הפוריטני מהווה בסיס לאתוס הקפיטליסטי, מכוון שהאתוס הקפיטליסטי אומר כי ככל שתגדל כמות הכסף בשוק יוטב לכל האזרחים. שמתקשר בבירור לאתוס הפוריטני שאומר כי צריך להמשיך ולהגדיל את ההון וכי על האדם לעסוק בתועלת לטובת הכלל.

מטרות הקיום של האתוס הקפיטליסטי היו: צבירה של הון, חסכון בהוצאות ועבודה מאומצת.